मुंबई। समाजवादी पार्टी के लीडर अबु आजमी एक बार फिर सुर्खियों में हैं। हाल ही में करन जौहर के पिता बनने पर उन्होंने निशाना साधते हुए कहा कि आखिर क्यों करन जौहर ने शादी नहीं की? एक दिन पहले ही करन ने ट्विटर पर अपने फैन्स को सरोगेसी के जरिए जुड़वां बच्चों के पिता बनने की गुड न्यूज दी थी। आजमी ने ट्विटर पर करन के खिलाफ ट्वीट करके कहा है, 'इतने बड़े हो गए, शादी नहीं कर सकते? कोई बीमारी है तो अडॉप्ट कर लो। ये सरोगेसी का क्या नाटक है?' ये कोई पहला मौका नहीं है जब आजमी ने आपत्तिजनक टिप्पणी की हो। गौरतलब है कि इससे पहले भी बेंगलुरु में न्यू ईयर के दिन हुई मोलेस्टेशन की घटना के लिए इन्होंने महिलाओं को ही जिम्मेदार ठहराया था।
hin_Deva